stanford-oval/wikipedia huggingface dataset:
กู๋หว่าไจ๋ 2 มังกรฟัดโลก

| กู๋หว่าไจ๋ 2 มังกรฟัดโลก |
| --- | --- |
โปสเตอร์ใบปิดภาพยนตร์
กำกับ: หลิว เหว่ยเฉียง
เขียนบท: แมนเฟรด หว่อง ชาร์รอน ไห่
อำนวยการสร้าง: แอนดริว เลา แมนเฟรด หว่อง
นักแสดงนำ: เจิ้ง อี้เจี้ยน เฉิน เสี่ยวชุน กีกี้ หลาย ซานดรา อู๋
กำกับภาพ: หลิว เหว่ยเฉียง
ตัดต่อ: มาร์โก มัค
ดนตรีประกอบ: คลาเรนซ์ ไห่ โรนาร์ด อู๋
ผู้จัดจำหน่าย: Golden Harvest Company BoB and Partners Co. Ltd. แมนดาริน ฟิล์ม
วันฉาย:   30 มีนาคม ค.ศ. 1996 (1996-03-30) 
ประเทศ: ฮ่องกงของบริเตน
ภาษา: จีน จีน ฮกเกี้ยน
ก่อนหน้านี้: กู๋หว่าไจ๋ มังกรฟัดโลก 
ต่อจากนี้: กู๋หว่าไจ๋ 3 ใหญ่ครองเมือง
กู๋หว่าไจ๋ 2 มังกรฟัดโลก (อังกฤษ: Young and Dangerous 2, จีน: 古惑仔2之猛龍過江) เป็นภาพยนตร์ฮ่องกงที่ออกฉายในปี ค.ศ. 1996 ภาพยนตร์เรื่องนี้กำกับโดย หลิว เหว่ยเฉียง ภาพยนตร์เรื่องนี้เป็นภาพยนตร์ลำดับที่ 2 ของ ภาพยนตร์ชุด กู๋หว่าไจ๋ ซึ่งภาพยนตร์เป็นภาคต่อเนื่องมาจาก ภาพยนตร์ภาคแรก และมีภาคสามต่ออีกคือ Young and Dangerous 3
เนื้อเรื่อง

ภาพยนตร์เรื่องนี้เล่าเรื่องหลังจาก เฉินห้าวหนาน และเพื่อน ๆ กลับมาครองความยิ่งใหญ่ในแก๊ง "หงซิ่ง" ได้สำเร็จ หนังแบ่งเรื่องราวออกเป็นสองส่วน ช่วงแรกเล่าเรื่องถึงวีรกรรมของ "ไก่ป่า" ตัวละครนักเลงอารมณ์ร้อนที่สวมบทบทโดย เฉินเสี่ยวชุน ระหว่างไปใช้ชีวิตอยู่ที่ไต้หวัน
ส่วนครึ่งหลังว่าด้วยการขึ้นสู่อำนาจของ ห้าวหนาน ในเขตถงหลอวาน ย่านที่ลูกพี่เก่าของเขาเคยครองอยู่ โดยมีคู่แข่งคือ "ต้าเฟย" ขาใหญ่อีกคนของแก๊ง แต่ศัตรูตัวสำคัญในภาคนี้กลับเป็นคนนอกอย่างแก๊งซานหลัว จากไต้หวัน ที่อาศัย"ไก่ป่า"เป็นเครื่องมือในการบุกฮ่องกง และแย่งชิงตำแหน่งในแก๊งกันเองด้วย
นักแสดงนำ

เจิ้ง อี้เจี้ยน
เฉิน เสี่ยวชุน
กีกี้ หลาย
แอนโทนี่ หว่อง เฉาซาง
ซิว ซู่เจิน
เจอร์รี่ แลมป์
เหริน ต๋าหัว
ไมเคิล เซียะ
แบล็กกี้ โก
โมเสส ชาน
งานสร้าง

กู๋หว่าไจ๋ภาคสอง ออกฉายในเวลาเพียงปีเดียวจากความสำเร็จของภาคแรก ภาพยนตร์เรื่องนี้ถ่ายทำอย่างรวดเร็ว เพื่อให้เข้าฉายได้ทัน และสมารถตักตวงความสำเร็จของกระแส ภาคแรกให้เร็วที่สุด ผลออกมาก็คือ ความเร่งรีบในการถ่ายทำ ที่แสดงให้เห็นในงานสร้างที่ไม่ค่อยจะเนี้ยบเหมือนภาคแรก ไม่ค่อยมีงานฉากสวย ๆ ให้เห็นกันเท่าไหร่
อีกสิ่งหนึ่งที่คนเขียนบท และผู้กำกับตัดสินใจครั้งสำคัญในหนังภาคนี้ก็คือ การมอบบทเด่นให้กับตัวละคร "ไก่ป่า" ที่ใคร ๆ ก็ประทับใจในหนัง จนแทบจะกลายเป็นพระเอกของเรื่องอีกคน
ยังมีการแนะนำตัวละครใหม่ ๆ อีกจำนวนหนึ่ง แต่ที่โดดเด่นที่สุดก็คงจะเป็นใครไปไม่ได้นอกจาก "ต้าเฟย" ที่ หวงซิวเซิน ขโมยซีนได้ด้วยลีลาการแสดงอันแพรวพราวกับการสวมบทบาทตัวละครนักเลง "ซกม๊ก" ที่มีเอกลักษณ์อยู่ตรงการชอบแคะขี้มูก บุคลิกโผงผาง, ปากไว, ใจเร็ว เหมือนจะ "กระจอก" แต่ก็เท่จนกลายเป็นขวัญใจของคนดูได้ดีอีกอีกคน
แหล่งข้อมูลอื่น

กู๋หว่าไจ๋ 2 มังกรฟัดโลก ที่อินเทอร์เน็ตมูวีเดตาเบส
กู๋หว่าไจ๋ มังกรฟัดโลก

| กู๋หว่าไจ๋ มังกรฟัดโลก |
| --- | --- |

กำกับ: แอนดริว เลา
อำนวยการสร้าง: แมนเฟรด หว่อง หว่าง จิง
นักแสดงนำ: เจิ้ง อี้เจี้ยน เฉิน เสี่ยวชุน อู๋ เจิ้นหวี่ เยิ่น ต๊ะหัว หลี่จือ เซียะ เทียนหัว
กำกับภาพ: แอนดริว เลา
ผู้จัดจำหน่าย:  โกลเดน ฮาร์เวสต์  ธนาเอ็นเตอร์เทนเมนท์
วันฉาย:  26 มกราคม 1996
ความยาว: 97 นาที
ประเทศ: ฮ่องกงของบริเตน
ภาษา: กวางตุ้ง อังกฤษ
ก่อนหน้านี้: ไม่มี
ต่อจากนี้: Young and Dangerous 2 (1996
ข้อมูลจาก IMDb
กู๋หว่าไจ๋ มังกรฟัดโลก (Young and Dangerous) เป็นหนังภาคแรกของภาพยนตร์ซีรีส์ชุด กู๋หว่าไจ๋  ซึ่งดัดแปลงมาจากหนังสือการ์ตูน  เรื่อง Teddy Boy  (อังกฤษ: Young and Dangerous, จีน: 古惑仔之人在江湖) ภาพยนตร์สัญชาติฮ่องกง นำแสดงโดย เจิ้ง อี้เจี้ยน, เฉิน เสี่ยวชุน , อู๋ เจิ้นหวี่ , เยิ่น ต๊ะหัว , หลี่จือ , เซียะ เทียนหัว เป็นภาพยนตร์ดัดแปลงจากหนังสือการ์ตูนจีน (Mànhuà) เป็นเรื่องแรกๆของวงการหนังฮ่องกง โดยสตูดิโอยักษ์ใหญ่ โกลเดนฮาร์เวสต์ กำกับการแสดงโดย หลิว เหว่ยเฉียง หรือ แอนดริว เลา
เนื้อเรื่อง

ในปี ค.ศ. 1985 ที่ฮ่องกง เฉิน ห้าวหนาน เป็นเด็กหนุ่มวัยรุ่นที่เติบโตมากับกลุ่มเพื่อน ๆ ข้างถนน ที่ใช้ชีวิตอย่างเลวร้ายท่ามกลางเศรษฐกิจที่ตกต่ำ โดยมี ซาจี๋ หรือ ไก่ป่า เป็นเพื่อนสนิทที่สุด ทั้งหมดผ่านการต่อยตีและก่ออาชญากรรมทั่วไป วันหนึ่ง ได้หมดได้มีเรื่องกับ อาคุน นักเลงเจ้าถิ่น แต่ได้ พี่บี มาช่วยไว้ ทั้งหมดจึงนับถือพี่บีเสมือนพี่และบิดาบังเกิดเกล้าของตนเอง โดยเฉพาะเฉิน ห้าวหนาน
10 ปีผ่านไป ทั้งหมดเติบโตขึ้นมาเป็นชายหนุ่ม และได้เข้ากับแก๊งค์หงซิง ซึ่งเป็นมาเฟียกลุ่มใหญ่ที่สุดของฮ่องกง ห้าวหนานและพวกสร้างชื่อขึ้นมาจากการฆ่าป่าไป่ แต่รถโตโยต้าของห้าวหนานได้ถูกหญิงสาวติดอ่างคนหนึ่งขโมยไป ทั้งหมดจึงได้ตามไปเอาคืนและรู้ว่าที่แท้ก็เป็นเด็กในสังกัดของพี่บีเหมือนกัน
ขณะเดียวกันที่มาเก๊า ห้าวหนานและพรรคพวกได้เดินทางไปทำงาน แต่ปรากฏว่าถูกซ้อนแผน เชาผี เพื่อนคนหนึ่งได้ถูกฆ่าตาย ซ้ำห้าวหนานยังถูกมอมยาให้ร่วมหลับนอนกับเมียของซาจี๋อีก เพื่อให้สัมพันธภาพระหว่างกลุ่มเพื่อนแตกกัน ซึ่งทั้งหมดเป็นแผนของ อาคุน ที่ต้องการขึ้นมาเป็นใหญ่แทน จวงเสียง ประธานใหญ่ของหงซิง ขณะที่จวงเสียงนั้นเอ็นดูห้าวหนานเป็นอย่างมาก ขณะที่ซาจี๋เมื่อได้แตกคอกับห้าวหนาน ก็ได้เดินทางไปที่ไต้หวัน
อาคุนยังได้ตามมาฆ่าพี่บีและครอบครัว ที่เสมือนเป็นพี่ใหญ่ของห้าวหนาน ทำให้ห้าวหนานและพรรคพวกต้องกลับมาล้างแค้น โดยมีซาจี๋เดินทางกลับมาจากไต้หวัน พร้อมพรรคพวกอีกมากมาย และสร้างชื่อขึ้นมาในที่สุด
นักแสดงและตัวละคร

เจิ้ง อี้เจี้ยน...เฉิน ห้าวหนาน
เฉิน เสี่ยวชุน...ซาจี๋ (ไก่ป่า)
เซียะ เทียนหัว...ต้าผี
ชู หยุ่นถัง...เชาผี
หลิน เสี่ยวฟง...เป่าผี
อู๋ เจิ้นหวี่...อาคุน
เยิ่น ต๊ะหัว...จวงเสียง
อู๋ จื่อสง...พี่บี
หลี่จือ...ซือซือ
เบื้องหลังและความสำเร็จ

Young and Dangerous  หรือ กู๋หว่าไจ๋  เป็นภาพยนตร์ที่ดัดแปลงมาจากหนังสือการ์ตูนจีน (Mànhuà)  เรื่อง Teddy Boy Comic  ถือเป็นภาพยนตร์ฮ่องกงในกลางทศวรรษที่ 90 ที่ประสบความสำเร็จอย่างมาก ปลุกกระแสภาพยนตร์ดัดแปลงจากหนังสือการ์ตูนจีน (Mànhuà) เป็นเรื่องแรกๆของวงการหนังฮ่องกง โดยเล่าเรื่องแบบหนังแก๊งสเตอร์ ถ่ายภาพนอกสถานที่ ภาพถนนหนทาง ตึกรามบ้านช่องในฮ่องกงที่เต็มไปด้วยสีสัน ไม่ว่าจะเป็นอพาร์ตเมนต์สุดโทรม หรือแหล่งสถานบริการอันโด่งดัง อย่างย่านจิมซาจุ่ย ที่เต็มไปด้วยแสงสียามค่ำคืน บรรดาตัวละครรับบทโดยนักแสดงชื่อดังทั่วเกาะฮ่องกงร่วมแสดงมากมาย อีกนัยหนึ่งของภาพยนตร์เพื่อรำลึกวิถีการใช้ชีวิตของคนฮ่องกง ก่อนที่เกาะฮ่องกงจะไปรวมกับจีนแผ่นดินใหญ่ในปี 1997 เป็นประเทศเดียวกัน
ภาพยนตร์ได้ออกฉายช่วงเวลาก่อนเทศกาลตรุษจีนที่ฮ่องกงในปี ค.ศ. 1996  ด้วยฟอร์มหนังที่ไม่ได้ใหญ่โตมาก แต่ทำรายได้ไปถึง 20 ล้านเหรียญฮ่องกง มีภาคต่อฉายติดต่อกัน 3 ภาค ในปีเดียวกัน มีภาคต่อสร้างตามตอนของการ์ตูนในชื่อเรื่อง กู๋หว่าไจ๋ รวมแล้ว 6 ภาค และภาคแยกสร้างตามตัวละครหลักของการ์ตูนอีกหลายภาคด้วยกัน
แหล่งข้อมูลอื่น

ข้อมูลจาก IMDb
"กู๋หว่าไจ๋" (1) ตำนานอีกบทหนัง "มาเฟีย" ฮ่องกง จากผู้จัดการออนไลน์
พ.ศ. 2338

| --- | --- |
ศตวรรษ::  17  18  19
ปี::  2335  2336  2337  2338  2339  2340  2341
| --- | --- |
ปฏิทินสุริยคติไทย: 2338
ปฏิทินกริกอเรียน: 1795 MDCCXCV
Ab urbe condita: 2548
ปฏิทินอาร์มีเนีย: 1244 ԹՎ ՌՄԽԴ
ปฏิทินอัสซีเรีย: 6545
ปฏิทินบาไฮ: −49 – −48
ปฏิทินเบงกอล: 1202
ปฏิทินเบอร์เบอร์: 2745
ปีในรัชกาลอังกฤษ: 35 Geo. 3 – 36 Geo. 3
พุทธศักราช: 2339
ปฏิทินพม่า: 1157
ปฏิทินไบแซนไทน์: 7303–7304
ปฏิทินจีน: 甲寅年 (ขาลธาตุไม้) 4491 หรือ 4431     — ถึง — 乙卯年 (เถาะธาตุไม้) 4492 หรือ 4432
ปฏิทินคอปติก: 1511–1512
ปฏิทินดิสคอร์เดีย: 2961
ปฏิทินเอธิโอเปีย: 1787–1788
ปฏิทินฮีบรู: 5555–5556
ปฏิทินฮินดู: 
 - วิกรมสมวัต: 1851–1852
 - ศกสมวัต: 1717–1718
 - กลียุค: 4896–4897
ปฏิทินโฮโลซีน: 11795
ปฏิทินอิกโบ: 795–796
ปฏิทินอิหร่าน: 1173–1174
ปฏิทินอิสลาม: 1209–1210
ปฏิทินญี่ปุ่น: Kansei 7 (寛政７年)
ปฏิทินจูเช: N/A
ปฏิทินจูเลียน: กริกอเรียนลบ 11 วัน
ปฏิทินเกาหลี: 4128
ปฏิทินหมินกั๋ว: 117 ก่อน ROC 民前117年
กล่องนี้:  ดู คุย แก้
พุทธศักราช 2338 ใกล้เคียงกับ
เมษายน ค.ศ. 1795 - มีนาคม ค.ศ. 1796
มหาศักราช 1717
ผู้นำ

พระมหากษัตริย์: พระบาทสมเด็จพระพุทธยอดฟ้าจุฬาโลกมหาราช (6 เมษายน พ.ศ. 2325 - 7 กันยายน พ.ศ. 2352)
กรมพระราชวังบวรสถานมงคล: สมเด็จพระบวรราชเจ้ามหาสุรสิงหนาท
เจ้าประเทศราช:
เจ้าผู้ครองนครเชียงใหม่: พระเจ้ากาวิละ
เจ้าผู้ครองนครลำปาง: พระเจ้าดวงทิพย์
เจ้าผู้ครองนครน่าน: เจ้าฟ้าหลวงอัตถวรปัญโญ
ประธานาธิบดีสหรัฐฯ: จอร์จ วอชิงตัน (30 เมษายน พ.ศ. 2332 - 4 มีนาคม พ.ศ. 2340)
พระมหากษัตริย์สหราชอาณาจักร: สมเด็จพระเจ้าจอร์จที่ 3 แห่งสหราชอาณาจักร (บริเตนใหญ่ 25 ตุลาคม พ.ศ. 2303 - 31 ธันวาคม พ.ศ. 2343, สหราชอาณาจักร 1 มกราคม พ.ศ. 2344 - 29 มกราคม พ.ศ. 2363)
จักรพรรดิฝรั่งเศส: ดู การปฏิวัติฝรั่งเศส
พระมหากษัตริย์สเปน: พระเจ้าการ์โลสที่ 4 แห่งสเปน (14 ธันวาคม พ.ศ. 2331 - 19 มีนาคม พ.ศ. 2351)
เหตุการณ์

การปฏิวัติฝรั่งเศส - พ.ศ. 2332-2342 (ค.ศ. 1789-1799)
ค้นพบ ธาตุอิตเทรียม
ก๊กมินตั๋ง
ประวัติ > การก่อตั้งพรรคและดร.ซุนยัตเซ็น

ในเริ่มแรกนั้นพรรคก๊กมินตั๋งได้สืบทอดอุดมการณ์และรากฐานขององค์กรต่อจากภาระกิจของดร.ซุนยัตเซ็น นักปฏิวัติประชาธิปไตยจีน ผู้ก่อตั้งสมาคมซิงจงฮุ่ยซึ่งเป็นสมาคมเคลื่อนไหวเพื่อฟื้นฟูจีนและต่อต้านราชวงศ์ชิงขึ้นที่กรุงโฮโนลูลูเมืองหลวงของเกาะฮาวายในวันที่ 24 พฤศจิกายน ค.ศ. 1894 สมาคมซิงจงฮุ่ยได้ทำการรวบรวมอาสาสมัครและลุกฮือต่อต้านราชวงศ์ชิงครั้งแรกที่กวางโจวแต่ประสบความล้มเหลว ในปี ค.ศ. 1905 ดร.ซุนได้เข้าร่วมกับสมาคมเคลื่อนไหวเพื่อต่อต้านระบอบศักดินา-ราชาธิปไตยของราชสำนักชิงกลุ่มอื่นๆที่กรุงโตเกียว ประเทศญี่ปุ่น และตั้งเป็นสมาคมถงเหมิงฮุ่ย เมื่อวันที่ 20 สิงหาคม ค.ศ. 1905 เป็นสมาคมที่มุ่งมั่นที่จะโค่นล้มราชวงศ์ชิงโดยเฉพาะและต้องการเปลี่ยนแปลงประเทศเป็นสาธารณรัฐ
สมาคมถงเหมิงฮุ่ยได้วางแผนและสนับสนุนการปฏิวัติซินไฮ่ ในปี ค.ศ. 1911 และการก่อตั้งสาธารณรัฐจีนเป็นครั้งแรกบนแผ่นดินใหญ่จีน เมื่อวันที่ 1 มกราคม ค.ศ. 1912 อย่างไรก็ตามดร.ซุนไม่ได้มีอำนาจทางทหารอย่างเต็มที่และเขาได้ยกตำแหน่งประธานาธิบดีสาธารณรัฐให้แก่ยฺเหวียน ชื่อไข่ โดยการยื่นข้อเสนอกับการบังคับให้จักรพรรดิผู่อี๋ (จักรพรรดิองค์สุดท้ายของราชวงศ์ชิง) สละราชสมบัติเมื่อวันที่ 12 กุมภาพันธ์
พรรคก๊กมินตั๋งรบกับพรรคคอมมิวนิสต์จีนเพื่อชิงอำนาจปกครองประเทศ ก่อนจะพ่ายแพ้และถอยหนีไปไต้หวันในปี พ.ศ. 2492 และตั้งรัฐบาลพลัดถิ่นขึ้นที่นั่น ก๊กมินตั๋งบริหารประเทศโดยเป็นรัฐบาลพรรคเดียวจนกระทั่งเกิดการเปลี่ยนแปลงระหว่างปลายทศวรรษปี พ.ศ. 2513 ถึง พ.ศ. 2533 ก็ค่อย ๆ เสื่อมอำนาจลง ในสมัยแรก ๆ ที่พรรคก๊กมินตั๋งเข้าปกครองไต้หวัน และชื่อก๊กมินตั๋งใช้เรียกราวกับมีความหมายเหมือนกันหมายถึงจีนชาตินิยม
ปีพ.ศ. 2514 (ค.ศ. 1971) พรรคจีนคณะชาติที่ไต้หวันถึงถูกถอดออกจากการเป็นสมาชิกองค์การสหประชาชาติ เปิดทางให้สาธารณรัฐประชาชนจีนเข้าเป็นสมาชิกแทน ทำให้ประเทศต่าง ๆ พากันตัดความสัมพันธ์ทางการทูตกับไต้หวัน หันมารับรองสาธารณรัฐประชาชนจีนแทน (รวมถึงประเทศไทย) ส่งผลให้ไต้หวันถูกโดดเดี่ยวจากประชาคมโลก ซึ่งทางพรรคได้บทบาทต่อการพัฒนาเศรษฐกิจของไต้หวัน เช่น การสร้างประเทศด้วยระบอบตลาดเสรีแบบทุนนิยม หันมาเน้นอุตสาหกรรมหนักและการส่งออก ทำให้เศรษฐกิจของไต้หวันมีการพัฒนาอย่างก้าวกระโดด กลายเป็นหนึ่งในสี่เสือแห่งเอเชีย อาจจะกล่าวได้ว่าทางพรรคได้มีบทบาทในการวางรากฐานทางเศรษฐกิจ แต่การเมืองของไต้หวันก็ถูกมองว่ากึ่งเผด็จการเนื่องจาก ปกครองโดยพรรคการเมืองเดียว
พ.ศ. 2549 ก๊กมินตั๋งเป็นพรรคฝ่ายค้านที่มีที่นั่งในสภามากที่สุด ยิ่งไปกว่านั้นยังเป็นพรรคการเมืองที่ร่ำรวยที่สุดในโลก ด้วยทรัพย์สินประเมินอยู่ราว 2,600-10,000 ล้านดอลลาร์สหรัฐ ทรัพย์สินของพรรคค่อย ๆ ขายออกตั้งแต่ปี พ.ศ. 2543
นโยบาย

ภายหลังจากที่พรรคก๊กมินตั๋งพ่ายแพ้การเลือกตั้งประธานาธิบดีของไต้หวันในปี 2543 พรรคมีนโยบายที่จะผูกมิตรกับทางแผ่นดินใหญ่ และในปี พ.ศ. 2551 พรรคก๊กมินตั๋งชนะการเลือกตั้งประธานาธิบดีอีกครั้ง นายหม่า อิงจิ่วได้ดำเนินนโยบายร่วมมือทางเศรษฐกิจกับรัฐบาลปักกิ่ง เปิดเที่ยวบินตรงระหว่าง
2 จีน ประนีประนอมและสนับสนุนการค้ากับแผ่นดินใหญ่ จากนโยบายดังกล่าวทำให้ถูกพรรคฝ่ายค้านโจมตีว่านำอธิปไตยของไต้หวันไปผูกไว้กับแผ่นดินใหญ่  และก่อนการเลือกตั้งประธานาธิบดี ในเดือนมกราคม พ.ศ. 2559 นายหม่า อิงจิ่วได้บินไปพบกับนายสี จิ้นผิงที่สิงคโปร์เพื่อชูนโยบายสนับสนุนความร่วมมือกับแผ่นดินใหญ่ นับว่าเป็นครั้งแรกที่ผู้นำจากจีนยอมมาพบกับผู้นำไต้หวันเพื่อพูดคุยถึงประเด็น 2 จีนเป็นครั้งแรก ซึ่งต่างฝ่ายต่างก็เลือกที่จะนิยามจีนในรูปแบบของตนเอง โดยนายหม่า ปฏิเสธว่าไม่ได้เล่นเกมการเมืองเพื่อคะแนนเสียงแต่อย่างใด
กองทัพฝ่ายปฏิวัติถงเหมิงฮุ่ยบุกเข้าเมืองหนานจิงในช่วงการปฏิวัติซินไฮ่ ปี ค.ศ. 1911
ดร.ซุน ยัตเซ็น ผู้ก่อตั้งพรรคก๊กมินตั๋ง ได้รับความเคารพถือและยกย่องให้เป็น "บิดาแห่งชาติ" หรือ "บิดาแห่งสาธารณรัฐจีน"
กลุ่มผู้สนับสนุนพรรคก๊กมินตั๋งช่วงรณรงค์หาเสียงในการเลือกตั้งประธานาธิบดีแห่งสาธารณรัฐจีน ปี ค.ศ. 2004
ปีศาจ (พันธุ์แมว)

ภาพแมวปีศาจจากสมุดข่อยโบราณ
แมวปีศาจ แมวชนิดนี้มีรูปร่างตัวผอม หนังเหี่ยวยาน หางขอด นัยน์ตาสีแดง เมื่อคลอดลูกออกมามันจะกินลูกตัวเองอย่างโหดเหี้ยม
บทกวีที่เกี่ยวข้องกับแมวปีศาจ

| 0 | 1 | 2 |
| --- | --- | --- |
| ปิศาจจำพวกนี้ |  | อาจินต โทษนา |
| เกิดลูกออกกิน |  | ไป่เว้น |
| 0 | 1 | 2 |
| --- | --- | --- |
| หางขดดั่งงูดิน |  | ยอบขนด |
| ขนสยากรายเส้น |  | ซูบเนื้อยานหนัง |
ข้อมูลอ้างอิง

แมวไทยเก็บถาวร 2009-10-27 ที่ เวย์แบ็กแมชชีน
| ด ค กสายพันธุ์แมวไทย |
| --- | --- | --- |
| แมวให้คุณ | กรอบแว่น • กระจอก • การเวก • เก้าแต้ม • โกนจา • จตุบท • แซมเสวตร • นิลจักร • นิลรัตน์ • ปัดเสวตร • มาเลศ • มุลิลา • รัตนกำพล • วิเชียรมาศ • วิลาศ • ศุภลักษณ์ • สิงหเสพย์ |  |
| แมวให้โทษ | กอบเพลิง • ทุพลเพศ • ปีศาจ • พรรณพยัคฆ์ • หิณโทษ • เหน็บเสนียด |  |
| สายพันธุ์อื่น | กลีบบัว • ขาวมณี • ท็องกินีส • เบอร์มีส • วิฬาร์กรุงเทพ |  |
กู๋หว่าไจ๋

| กู๋หว่าไจ๋ |
| --- | --- |
Young and Dangerous DVD cover
กำกับ: หลิว เหว่ยเฉียง ชา เชนยี่ เรย์มอนด์ ยิป คานท์ เหลียง
บทภาพยนตร์: แมนเฟรด หว่อง ชาร์รอน ไห่ ฉา ฉวนยี แพทริค คง หลี่ เสี่ยวเค่ย เฉิง กัวหยวน
เนื้อเรื่อง: คาวแมน ดิกกี้ เยา
อำนวยการสร้าง: แอนดริว เลา แมนเฟรด หว่อง เรย์มอนด์ โจว หว่อง จิง ฉา ฉวนยี ริโก้ จุง วิลเลี่ยม วู หลี่ เสี่ยวเค่ย ซิว หว่า
นักแสดงนำ: เจิ้ง อี้เจี้ยน เฉิน เสี่ยวชุน กีกี้ หลาย เหริน ต๋าหัว แอนโทนี่ หว่อง ฟรานซิส อู๋ ไมเคิล เซียะ เจอร์รี่ แลมป์ เจสัน ชู ซู ฉี รอย เฉิง ลาม เฉิงยี ซานดร้า อู๋ ว่าน เหยิงหมิง แบล็คกี้ โก ไมเคิล ชาน หลี่ เสี่ยวเค่ย ฉิน กาล็อก มาร์ค เฉิง แดนนี่ ลี คริสตี้ หยาง เซียะ ถิงฟง เหอ รุ่นตง แฟรงกี้ อู๋ ซอนนี่ ชิบะ โมเสส ชาน ลอเลตต้า ลี หลอ ฮุยกวง อู๋ ม่งต๊ะ ซาม ลี แดเนียล วู
กำกับภาพ: แอนดริว เลา หลาย หยิวเฟย กวอง ตินโหว่
ตัดต่อ: มาร์โก มัก หม่า โก แอนจี้ ลาม แดนนี่ แปง
ดนตรีประกอบ: คลาเรนซ์ ไห่ โรนาร์ด อู๋ เฉิน กวองหวิง ปีเตอร์ งอร์ โต ชิชิ ทอมมี่ หวาย ซามูเอล เหลียง
ผู้จัดจำหน่าย: Golden Harvest San Bo
วันฉาย: กู๋ หว่าไจ๋: 1996–1998 เกิดมาเป็นเจ้าพ่อ: 2000
ประเทศ: ฮ่องกง
ภาษา: จีน
ภาพยนตร์จีนฮ่องกงชุด "กู๋หว่าไจ๋" (อังกฤษ: Young and Dangerous film series, จีน: 古惑仔) เป็นภาพยนตร์ซีรีส์รวมชุดสัญชาติฮ่องกง แนวผจญภัย , อันตราย ดัดแปลงจากหนังสือการ์ตูนจีน (Mànhuà) เรื่อง Teddy Boy - 古惑仔 (Teddy Boy comic :古惑仔 ผู้เขียนได้แรงบันดาลใจจากคาแรกเตอร์ของหลิว เต๋อหัว ในภาพยนตร์เรื่อง  A Moment of Romance ,1990 หรือชื่อไทย ผู้หญิงข้าใครอย่าแตะ) สร้างโดยสตูดิโอ โกลเดนฮาร์เวสต์ เริ่มต้นจากภาพยนตร์ภาคแรกในปี 1996  ชื่อเรื่อง กู๋หว่าไจ๋ มังกรฟัดโลก ( Yong and Dangerous ,1996)
หลิว เหว่ยเฉียง ได้เริ่มกำกับภาพยนตร์ซีรีส์เรื่องนี้ จากภาค 1 , 2 , 3 , 4 , 5 และภาค 6 อันเป็นตอนจบของการ์ตูน คือ ตอน Born to Be King  หลังจากนั้น ทีมงานผู้สร้างก็ได้สร้างภาพยนตร์ภาคแยกไปอีกหลายเรื่องด้วยกัน
รายนามภาพยนตร์ในซีรีส์ชุดนี้ > ผลงานกำกับของ หลิว เหว่ยเฉียง > กู๋หว่าไจ๋ (1995–2000)

กู๋หว่าไจ๋ มังกรฟัดโลก
บทความหลัก: กู๋หว่าไจ๋ มังกรฟัดโลก
กู๋หว่าไจ๋ 2 มังกรฟัดโลก
บทความหลัก: กู๋หว่าไจ๋ 2 มังกรฟัดโลก
กู๋หว่าไจ๋ 3 ใหญ่ครองเมือง
บทความหลัก: กู๋หว่าไจ๋ 3 ใหญ่ครองเมือง
กู๋หว่าไจ๋ 4 อันธพาลกวนเมือง
บทความหลัก: กู๋หว่าไจ๋ 4 อันธพาลกวนเมือง
กู๋หว่าไจ๋ 5 ฟัดใหญ่เมืองตะลึง
บทความหลัก: กู๋หว่าไจ๋ 5 ฟัดใหญ่เมืองตะลึง
กู๋หว่าไจ๋ 6 เกิดมาเป็นเจ้าพ่อ
บทความหลัก: เกิดมาเป็นเจ้าพ่อ
รายนามภาพยนตร์ในซีรีส์ชุดนี้ > ผลงานการกำกับของ Yip Wai Man

ภาค 1
ภาค 2
ภาค 3
ภาค 4
ภาค 5
ภาค 6
ภาค 7
รายนามภาพยนตร์ในซีรีส์ชุดนี้ > ผลงานการกำกับของ จิงเกิ้ล หม่า

คนใจเย็นเป็นเจ้าพ่อไม่ได้
รายนามภาพยนตร์ในซีรีส์ชุดนี้ > ผลงานการกำกับของ แดเนียล ชาน

Young and Dangerous: Reloaded
แหล่งข้อมูลอื่น

About the Young and Dangerous series and spin-offs เก็บถาวร 2007-11-13 ที่ เวย์แบ็กแมชชีน
Young & Dangerous: Hung Hing in depth... at www.PodcastOnFire.com
Reviews of Young & Dangerous 1, 2,3, 4, 5, 6 เก็บถาวร 2007-05-17 ที่ เวย์แบ็กแมชชีน & 7 at HKCuk.co.uk / PodcastOnFire.com
Teddy Boy เก็บถาวร 2009-03-19 ที่ เวย์แบ็กแมชชีน The comic Young and Dangerous is based on
กีฬาแห่งชาติ ครั้งที่ 45

| --- | --- |

เจ้าภาพ: จังหวัดสงขลา
คำขวัญ: เกมแห่งสปิริตและมิตรภาพ
ทีมเข้าร่วม: 77 จังหวัด
นักกีฬาเข้าร่วม: 12,593 คน
กีฬา: 45 ชนิดกีฬา
พิธีเปิด: 20 มิถุนายน 2560 (2560-06-20)
พิธีปิด: 30 มิถุนายน 2560 (2560-06-30)
ประธานพิธีเปิด: กอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา
นักกีฬาปฏิญาณ: ขนบ รัตนจำนงค์
ผู้ตัดสินปฏิญาณ: คณาพงศ์ คณินวรพันธ
ผู้จุดคบเพลิง: ณิชกานต์ จินุพันธุ์ นิย์รดี กลายสุวรรณ ลภัสภร ถาวรเจริญ มานิตย์ เกียรติไพบูลย์ อรพิน เพ็ชร์เล็ก ฐิตาภา ภักดีเศรษฐกุล
สนามกีฬาหลัก: สนามกีฬาติณสูลานนท์
เว็บไซต์ทางการ: www.songkhlagames.com
← ครั้งที่ 44ครั้งที่ 46 →
กีฬาแห่งชาติ ครั้งที่ 45 (อังกฤษ: 45th Thailand National Games), หรือ กีฬาแห่งชาติ 2560 (อังกฤษ: 2017 Thailand National Games) หรือเป็นที่รู้จักในชื่อ สงขลาเกมส์  เป็นมหกรรมกีฬาระดับชาติสำหรับประชาชนทั่วไป ควบคุมโดยการกีฬาแห่งประเทศไทย ซึ่งจัด ณ จังหวัดสงขลา จัดขึ้นระหว่างวันที่ 20 ถึง 30 มิถุนายน พ.ศ. 2560
ในครั้งนี้มีนักกีฬาเข้าร่วมแข่งขันมากกว่า 12,000 คน จาก 77 จังหวัด มีการชิงชัยทั้งหมด 691 เหรียญทอง ใน 45 ชนิดกีฬา ประกอบด้วย กีฬาบังคับ จำนวน 2 กีฬา, กีฬาสากล จำนวน 42 กีฬา และกีฬาอนุรักษ์ 1 กีฬา นอกจากนี้ยังได้บรรจุปัญจกีฬาเป็นกีฬาสาธิตเป็นครั้งแรก ซึ่งครั้งนี้ได้จัดการแข่งขันภายใน 34 สนาม ในจังหวัดสงขลา และ 1 สนามในกรุงเทพมหานคร
จังหวัดสงขลาได้รับเกียรติเป็นเจ้าภาพกีฬาแห่งชาติ ครั้งที่ 45 ในปี พ.ศ. 2559 เมื่อวันที่ 2 พฤษภาคม พ.ศ. 2557 ในการประชุมคณะกรรมการการกีฬาแห่งประเทศไทย ครั้งที่ 5/2557 ซึ่งนับเป็นครั้งที่สามที่จังหวัดสงขลาได้เป็นเจ้าภาพกีฬาแห่งชาติ หลังจากที่เคยเป็นเจ้าภาพในครั้งที่ 3 (พ.ศ. 2516) และครั้งที่ 22 (พ.ศ. 2535) รวมถึงเป็นครั้งแรกที่กีฬาแห่งชาติได้จัดในภาคใต้ในรอบ 8 ปี แต่ได้เลื่อนจัดการแข่งขันในปี พ.ศ. 2560 เนื่องจากอยู่ในช่วงปรับปรุงสถานที่
การคัดเลือกเจ้าภาพ

ในการประชุมคณะกรรมการการกีฬาแห่งประเทศไทย ครั้งที่ 5/2557 เมื่อวันที่ 2 พฤษภาคม พ.ศ. 2557 การกีฬาแห่งประเทศไทย ได้มีมติให้จังหวัดสงขลา เป็นเจ้าภาพกีฬาแห่งชาติ ครั้งที่ 45 นอกจากนี้ยังมีมติให้ จังหวัดสุพรรณบุรี เป็นเจ้าภาพกีฬาเยาวชนแห่งชาติ ครั้งที่ 32, จังหวัดชุมพร และจังหวัดระนอง เป็นเจ้าภาพกีฬาเยาวชนแห่งชาติ ครั้งที่ 33, จังหวัดน่าน เป็นเจ้าภาพกีฬาเยาวชนแห่งชาติ ครั้งที่ 34, จังหวัดเชียงราย เป็นเจ้าภาพกีฬาแห่งชาติ ครั้งที่ 46 และจังหวัดศรีสะเกษ เป็นเจ้าภาพกีฬาแห่งชาติ ครั้งที่ 47
สถานที่และโครงสร้างพื้นฐาน > ที่พักนักกีฬา

สำหรับที่พักนักกีฬาและเจ้าหน้าที่ในการแข่งขันครั้งนี้จะแบ่งที่พักเป็น 2 แห่งได้แก่หอพักนักศึกษาของมหาวิทยาลัยทักษิณ และหอพักนักศึกษาของมหาวิทยาลัยสงขลานครินทร์ โดยจะใช้หอพักของมหาวิทยาลัยสงขลานครินทร์เป็นหลัก
สถานที่และโครงสร้างพื้นฐาน > สนามกีฬา

| สนามกีฬา | กีฬา | ศูนย์กีฬา |
| --- | --- | --- |
| สนามกีฬาติณสูลานนท์ | พิธีการ, กรีฑา, ฟุตบอล (ชาย) | เมืองสงขลา |
| มหาวิทยาลัยราชภัฏสงขลา | ว่ายน้ำ, ยกน้ำหนัก | เมืองสงขลา |
| หาดสมิหลา (นางเงือก) | วอลเลย์บอลชายหาด, แฮนด์บอลชายหาด, มวยปล้ำชายหาด | เมืองสงขลา |
| ลานวัฒนธรรม หาดชลาทัศน์ | เซปักตะกร้อชายหาด, เรือใบ | เมืองสงขลา |
| มหาวิทยาลัยเทคโนโลยีราชมงคลศรีวิชัย | มวยสากลสมัครเล่น, ยิมนาสติก, หมากล้อม, เอ็กซ์ตรีม | เมืองสงขลา |
| สนามมวยฐานทัพเรือสงขลา | มวยไทยสมัครเล่น | เมืองสงขลา |
| มหาวิทยาลัยทักษิณ | ปันจักสีลัต | เมืองสงขลา |
| โรงเรียนมหาวชิราวุธ | มวยปล้ำ, ชักกะเย่อ | เมืองสงขลา |
| โรงเรียน อบจ.สงขลา พิทยานุสรณ์ | ขี่ม้า, ฮอกกี้, ฮอกกี้ (ในร่ม) | เมืองสงขลา |
| ถนนลพบุรีราเมศวร | จักรยาน (ถนน) | เมืองสงขลา |
| เทศบาลเมืองเขารูปช้าง | จักรยาน (บีเอ็มเอ็กซ์) | เมืองสงขลา |
| บ้านศรัทธา | จักรยาน (ดาวน์ฮิลล์), จักรยาน (ครอสคันทรี) | เมืองสงขลา |
| ห้องประชุมศรีเกียรติพัฒน์ อบจ.สงขลา | ฟันดาบสากล | เมืองสงขลา |
| โรงเรียนวรนารีเฉลิม จังหวัดสงขลา | กาบัดดี้ | เมืองสงขลา |
| สนามฟุตบอล เทศบาลนครหาดใหญ่ | ฟุตบอล (หญิง) | หาดใหญ่ |
| สนามกีฬาเมืองหลักภาคใต้ (พรุค้างคาว) | ฟุตบอล (หญิง) | หาดใหญ่ |
| มหาวิทยาลัยสงขลานครินทร์ | ฟุตซอล (ชาย), ฟุตซอล (หญิง), บาสเกตบอล, ซอฟท์บอล, เปตอง, วูซู, ลีลาศ | หาดใหญ่ |
| มหาวิทยาลัยหาดใหญ่ | วอลเลย์บอล | หาดใหญ่ |
| สนามกีฬาจิระนคร | เซปักตะกร้อ, ตะกร้อลอดห่วง, แบดมินตัน, เทนนิส, ซอฟท์เทนนิส, บริดจ์ | หาดใหญ่ |
| สนามกีฬาค่ายเสนาณรงค์ | ซอฟต์บอล | หาดใหญ่ |
| โรงเรียนหาดใหญ่รัฐประชาสรรค์ | แฮนด์บอล | หาดใหญ่ |
| โรงเรียนศรีนครมูลนิธิ | เทเบิลเทนนิส | หาดใหญ่ |
| สวนสาธารณะ เทศบาลนครหาดใหญ่ | วู้ดบอล | หาดใหญ่ |
| สนามกอล์ฟเซาท์เทิร์น ฮิลล์ | กอล์ฟ | หาดใหญ่ |
| เซ็นทรัลเฟสติวัล หาดใหญ่ | เทควันโด, คาราเต้, เพาะกาย | หาดใหญ่ |
| หอประชุมเทศบาลนครหาดใหญ่ | ยูโด, ยูยิตสู | หาดใหญ่ |
| สมาคมแต้จิ๋ว | บิลเลียด-สนุกเกอร์ | หาดใหญ่ |
| ถนนบ้านกลางนา | จักรยาน (ไคทีเรียม) | หาดใหญ่ |
| มัสยิดอันซอรุดดีน คลองแห | กีฬาทางอากาศ | หาดใหญ่ |
| โรงเรียนพะตงประธานคีรีวัฒน์ | คริกเก็ต | หาดใหญ่ |
| สนามกีฬาเทศบาลนาทวี | ฟุตบอล (ชาย) | นาทวี |
| สนามกีฬาอำเภอสะเดา | ฟุตบอล (ชาย) | สะเดา |
| สนามกองบิน 56 | รักบี้ยูเนียน, รักบี้ 7 คน | คลองหอยโข่ง |
| อ่างเก็บน้ำคลองหลา | เรือพาย | คลองหอยโข่ง |
| สนามยิงปืนหัวหมาก | ยิงปืน | กรุงเทพมหานคร |
การตลาด > สัญลักษณ์

ในวันที่ 28 เมษายน พ.ศ. 2559 นายทรงพล สวาสดิ์ธรรม ผู้ว่าราชการจังหวัดสงขลา มอบเงินรางวัลแก่ผู้ชนะเลิศการประกวดการออกแบบตราสัญลักษณ์และสัญลักษณ์นำโชค ของการแข่งขันกีฬาแห่งชาติ ครั้งที่ 45 และกีฬาคนพิการแห่งชาติ ครั้งที่ 35 โดยสำหรับผลการประกวด ตราสัญลักษณ์ การแข่งขันกีฬาแห่งชาติ ครั้งที่ 45 ผู้ชนะเลิศได้แก่ นายบำรุง อิศรกุล ได้เงินรางวัล 25,000 บาท เป็นรูปลักษณะของรูปคน สื่อถึง นักกีฬา การพัฒนาศักยภาพนักกีฬา ความมีน้ำใจนักกีฬา ลักษณะของไฟคบเพลิง แสดงถึง การแข่งขันกีฬาแห่งชาติ นักกีฬาความมีสปิริต คลี่คลายจากลักษณะของตัวเลขคลี่คลายจากนางเงือกและทะเล สัญลักษณ์แหล่งท่องเที่ยวของจังหวัดสงขลา และคลี่คลายจากลักษณะของหอยสังข์
สัญลักษณ์อย่างเป็นทางการของกีฬาแห่งชาติ ครั้งที่ 45
การตลาด > สัญลักษณ์นำโชค

ในวันที่ 28 เมษายน พ.ศ. 2559 นายทรงพล สวาสดิ์ธรรม ผู้ว่าราชการจังหวัดสงขลา มอบเงินรางวัลแก่ผู้ชนะเลิศการประกวดการออกแบบตราสัญลักษณ์และสัญลักษณ์นำโชค ของการแข่งขันกีฬาแห่งชาติ ครั้งที่ 45 และกีฬาคนพิการแห่งชาติ ครั้งที่ 35 โดยสำหรับผลการประกวด สัญลักษณ์นำโชค การแข่งขันกีฬาแห่งชาติ ครั้งที่ 45 ผู้ชนะเลิศได้แก่ นายอนิรุทธิ์ เอมอิ่ม ได้รับเงินรางวัล 25,000 บาท แนวคิด ออกแบบรูปแมว และหนู โดยแมวชื่อ สิงหลา หนูชื่อ สิงขร ถือคบเพลิงเปลวไฟเป็นเลข 45 หนูถือลูกแก้วศักดิ์สิทธิ์ มีสัญลักษณ์การแข่งขันกีฬาแห่งชาติ สื่อลูกแก้วที่สร้างสุขภาพแข็งแรง มีวินัย มีน้ำใจนักกีฬา สวมเสื้อสีขาวแทนความบริสุทธิ์ยุติธรรมในการแข่งขันกีฬา
การตลาด > เพลงประจำการแข่งขัน

เพลง "สงขลาเกมส์" ซึ่งแต่งและขับร้องโดยศิลปินมาลีฮวนน่า ซึ่งเป็นชาวสงขลา ที่มีเป้าหมายเพื่อรวมพลังชาวสงขลาในการร่วมกันเป็นเจ้าบ้านที่ดีในการต้อนรับนักกีฬาและกองเชียร์จากทั่วประเทศ ซึ่งการเป็นเจ้าภาพในการจัดการแข่งขันกีฬาครั้งนี้จะส่งผลดีหลายด้านแก่จังหวัดสงขลา ทั้งการสร้างความรัก ความสามัคคี ภาคภูมิใจของชาวสงขลา ตลอดจนการสร้างภาพลักษณ์ที่ดีแก่จังหวัด
การแข่งขัน > พิธีเปิด

พิธีเปิดอย่างเป็นทางการได้เริ่มต้นเมื่อเวลา 18:00 นาฬิกา ในวันที่ 20 มิถุนายน พ.ศ. 2560 ณ สนามกีฬาติณสูลานนท์ ซึ่งมีนางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา เป็นประธาน ซึ่งเจ้าภาพได้จัดพิธีเปิดด้วยการแสดง 6 ชุด
เริ่มด้วยการแสดงชุดที่ 1 "เกียรติยศการกีฬา...เกริกไกร" จากนั้นขบวนพาเหรดนักกีฬา และเจ้าหน้าที่จาก 77 จังหวัด ต่อด้วยพิธีการเชิญธงชาติไทยขึ้นสู่ยอดเสา หลังจากนั้นด้านนายสกล วรรณพงษ์ ผู้ว่าการกีฬาแห่งประเทศไทย และ นายทรงพล สวาสดิ์ธรรม ผู้ว่าราชการจังหวัดสงขลา กล่าวรายงาน จากนั้นประธานในพิธีกล่าวเปิดการแข่งขัน ตามด้วยพิธีเชิญธงการแข่งขันกีฬาแห่งชาติ ธงจังหวัดสงขลา และการกล่าวคำปฏิญาณตน
จากนั้นเป็นการแสดงชุดที่ 2 "แสงไฟ...รุ่งโรจน์เรืองรอง" ตามด้วยการวิ่งคบเพลิงจุดไฟพระฤกษ์ โดยมีนักวิ่งคบเพลิงทั้งหมด 6 คน ได้แก่ ณิชกานต์ จินุพันธุ์ (นักกีฬาอินไลน์สเกต) นิย์รดี กลายสุวรรณ (นักกีฬาอินไลน์สเกต) ลภัสภร ถาวรเจริญ (นักกีฬากรีฑาเหรียญทองเอเชียนเกมส์) มานิตย์ เกียรติไพบูลย์ (นักกีฬาปันจักสีลัตเหรียญทองซีเกมส์) อรพิน เพ็ชร์เล็ก (นักกีฬาขี่ม้า) 6. ฐิตาภา ภักดีเศรษฐกุล (นักกีฬากอล์ฟ)
ต่อมาเป็นการแสดงชุดที่ 3 “แผ่นดินทอง...เมืองสงขลา” บอกเล่าเรื่องราวตำนานเมืองสงขลา ผ่านการเล่าเรื่องของ อ.สถาพร ศรีสัจจัง ศิลปินแห่งชาติ และประกอบเสียงปี่ของ ครูควน ทวนยก ศิลปินแห่งชาติ และการแสดงของเหล่านักแสดง, ชุดที่ 4 “ใต้ร่มฟ้า...จักรีวงศ์” สำนึกในพระมหากรุณาธิคุณแห่งพระบรมราชจักรีวงศ์ ผ่านการแสดงโนราห์ เทิดพระเกียรติจากโนราห์นับร้อยชีวิต นำโดย อ.ธรรมนิตย์ นิคมรัตน์ ศิลปินดีเด่นจังหวัดสงขลา, ชุดที่ 5 “สงขลามหาสนุก...สุขทั้งปีที่สงขลา” สืบสานปณิธานเกิดมาต้องตอบแทนบุญคุณแผ่นดิน ของประธานองคมนตรีของชาวสงขลา นำสู่การพัฒนาเมืองสร้างสงขลาเป็นเมืองแห่งการท่องเที่ยว ภายใต้แนวคิด “สงขลามหาสนุก สุขทั้งปีที่สงขลา” ถ่ายทอดโดยการนำเสนอของ น.ส.ฐปณีย์ เอียดศรีไชย นักข่าวชื่อดัง และชุดที่ 6 “มหานครแห่งความภูมิใจ” เฉลิมฉลองวันดีดีแห่งการกีฬา โดยนายหนังตะลุง ศิลปินแห่งชาติ และศิลปินพื้นบ้าน และบทเพลงประจำการแข่งขัน “สงขลาเกมส์” โดยอาจารย์ไข่ มาลีฮวนน่า และกวีซีไรต์ มนตรี ศรียงค์ ที่สร้างความประทับใจให้ผู้ชมเป็นอย่างมาก